Łozprowki, bery, szpasowne gyszichty a wszyjsko we naszyj szykownistyj ślónskij mółwie!
piątek, 31 października 2014
Halloween....
Ludzie, małoch hercszlaku niy dostôł. Lejza ci na dół na plac i gryfnie pytóm :
– Suchejcie nó łochyntole pieróńskie, cóż ci to sie samdo dioska dziyje ?
– Panie Ojgyn – rykli łorôz te łoszkliwe gizdy – co wy to przedwojynny, i niy miarkujecie, iże dzisiôj mómy halołin (Halloween)?
Anó, możno niy blank przedwojynny, ale kiż pierón tyn jakisik diosecki halołin – myśla sie – i ida ku Myrcikowi, ftory mô cera we Irlandii. I łón ci mi dziepiyro pedziôł , iże to ci jes take hamerikańske świynto (choby ci te nasze starodôwne polske Dziady) przi kierym bajstluje sie roztomajte gupoty, na fresy sie wkłôdô bele jake larwy i robi sie larmo na côłki karpyntel.
Nó, ja... terôzki wszyjsko muszymy choby afy podrzyźniać, co ino capi letkim auslynderskim, hamerikóńskim cuchym. Ale, do tego, to jô ci sie już na isto, prôwdóm blank niy przibadóm i tela !!!
A tak blank na łostatek, coby mi żôdyn niy pedziôł, iże jô ino sam jankor i srogo żałość po naszych starodôwnych prziwykach flyjguja, rzykna tak jak kiejsik tyż to tyn nasz Jan ze Czarnolasu pisôł:
„Nie porzucaj nadzieje,
Jakoć sie kolwiek dzieje:
Bo nie już słońce ostatnie zachodzi,
A po złej chwili piękny dzień nadchodzi.”
Tak sie tyż terôzki medikuja, że to boło by na tela, trza ino jesce we sobota i niydziela (ja, przi Zaduszkach tyż!) deptać na nôjbliższy smyntôrz, i jesce kómuś ta świycka łoświycić, jesce jedyn pociorek zerzykać.
Tóż chowcie sie, trefiómy sie na kiyrchowie
czwartek, 30 października 2014
Sklinanie...
– A dyć rzyknij synek, rzyknij. Przecamć ci nic niy zrobia a we sobota... pojńdziesz do spowiydzi.
– Niy, niy mamulko, niy rzykna, ale rzyknijcie mi wy przodzij wszyjskie te słówecka, kiere gôdôcie zawdy na tatulka, kiej przijńdzie na sztajfnych szłapach po geltaku, i kiere nóm żeście zakôzali gôdać, to jô wóm skoża, kiere to bóło.
środa, 29 października 2014
Trzyźby kopidoł...
– He, he – pomedikowoł tyn karlus – trza bydzie tego kopidoła ździebko przelynknóńć...
Prziszôł tak ku niymu opatrenie, po cichuśku i kiej już bół blank kole niygo, wrzysknół:
– HUHUHU!!!
A tyn kopidoł nic, choby go niy słyszôł, choby sie nic niy przidarziło; dalszij bajstluje tyn nowy grób. Nó, tóż tyn karlus juzaś:
– HUHUHU!!!
I juzaś nic, kopidoł kopie dalszij i ani sie niy łobejzdrzôł fto tam tak rycy. Nó, to tyn łożyrok jesce roz te jejigo:
– HUHUHU!!!
I juzaś blank sie tyn kopidoł niy przelynknół ino kopie dalszij. Łobyrtnół sie tyn łochlapus na krómfleku i poszôł do bramy smyntôrza. Już, już miôł łozewrzić wróta tego smyntôrza a sam nôgle ze zadku ftosik prask ci go bez łeb szaflóm!
– Niy, niy! Kciołeś sie ty giździe poszpacyrować, to szpacyruj, ale sam za tyn smyntôrz wylazować to ty na isto niy bydziesz!!!
wtorek, 28 października 2014
Lajerman i papagaj...
– Co jes lółz, czego pó mie kcesz?
Zestrachany chop chnet by ze tego stroma śleciôł. Deczko sie spamiyntôł, symnół pitówa z gowy i gôdô do tego papagaja:
– Przebôczóm łóni, alech jô sie medikowôł, co łóni sóm ptôk!!!
I beztóż jô tyż niy zawdy miarkuja eźli tyn, co gôdô we Syjmie, to jes ptôk, lebo mie za lebra, za ptôka robi i za balek ciśnie.
poniedziałek, 27 października 2014
Cufalowe powstańce...
Troszycka zetwało... a tu łorôzki jak cosik niy gruchnie, cosik tómpło i gawca sie a sam ze tego naszygo dynkmala na przimo werku, ślazuje tyn powstaniec ślónski, kiery mô fresa łod tego kuźnika Ligonia. Jezderkusie! Myśla, iże na isto bydzie szczwôrte powstanie ślónskie. Bo dejcie ino pozór. Postawiyli tego Powstańca gynał na przimo werku, kiery sie „Kościuszko” mianuje, coby durch wachowôł eli by tyj huty fto niy ebnół. Nale, Łón sie tak zamamlasiół, iże mu spode graców côłkô huta zachachmynciyli a do kupy śnióm, to jesce ta naszô chorzowsko masarnia. Nó toć. Wierza, iże szczwôrte powstanie musi możno być. Nic, ino trza gywery i pistółle ze chlywików abo spod wonglo skludzić do dóm, bo moge być gorko.... I tu ci mie moja Elza łocucióła:
– Wstôwej ty giździe pieróński, môsz tu bónclok maślónki, giskana zeltra i niy śpiywej na côłki karpyntel „Do bytóńskich strzelców wojsko zacióngajóm”.
piątek, 24 października 2014
Werkmajster....
– Czamuś giździe pierónowy wczorej do roboty niy prziszôł?
– Ano, bo bółech we kościele – pado szportnie Kwicoł.
– A niy słyszôłeś czasym jak tam śpiywali: Duszo moja suchej Pana?
– Niy, niy słyszôł żech – pado na to Kwicoł. – Jôch ino słyszôł jak śpiywali: Już żech dosik robiół dlô ciebie czowiece.
czwartek, 23 października 2014
Gowa boli...
– To pewnikiym słepiecie za tela gorzôły.
– A kaj tam, jô blank gorzôły niy tintóm, jô niy ciyrpia gorzôły.
– Nó, tóż pewnikiym festelnie kurzicie cygarety.
– A dyć kaj tam! Jô we życiu niy zakurzół żôdnyj cygarety, niy móm rôd tabaki.
– Nó, tóż możno idziecie za niyskoro we wieczór spać i jesce wyrobiôcie ze staróm po pierzinóm.
– A dyć jô jes samotny i już ło dziesióntyj nynóm nikiej bajtel, choby śpikol po kómpaniu.
– Cosik mi sie widzi, iże tym tuplym ta waszô „aureola” jes pewnikiym za knap i we palica wôs ciśnie!!!
środa, 22 października 2014
Kamrat ze srogóm ojlóm...
– Co jes Jółzel ? Fto ci takô buła przirychtowôł ?
– Wiysz, miôłech gyburstak i trocha żech ze kamratóma potintôł. Niyskorzij przikwanckôłech sie do dóm, a we siyni ćma nikiej u nyjgra w dupie, i takech sie zamamlasiół, iżech śtyry godziny medikowôł: przeca stoja sam przed mojimi dźwiyrzami... ino blank ci niy miarkuja cych jes jesce we siyni, cy jużech jes we mojim antryju ?
– I łod tego môsz ta buła na palicy ?
– Niy, niy łod tego, ino beztóż, iże mie moja starô chlistła maślónkóm !
– Maślónkóm ? I łod tyj maślónki môsz ta ojla i srogachny kalniok?
– Nó ja. Ino żech ci niy pedziôł, co ta maślónka bóła we bóncloku !
Terozki już wiycie, iże moge sie bele co przidarzić, bo sie te nasze baby take jakiesik diosecko dopolóne i nerwyjs porobiyli !
wtorek, 21 października 2014
Papagaj i mobilniok ...
Przijechôł ci bół Ecik trzi lata tymu nazôd ze zanatorijum a sam rechnóng za telefółn – łoziymset złocioków. Żôdyn mu sie we chałpie niy prziznôł, coby kajsik telefóniyrowôł. Nó, kuknół tak Ecik naobkoło i uzdôł, co to pewnikiym tyn jego papagaj. Ecik biere tego papagaja za piyrze i rycy:
– Kaj żeś ty giździe dioseki telefóniyrowôł?
– No, tak po prôwdzie panoczku to... na „party line” do Kasi Figury! – padô tyn ptôk, bo to bół samiec.
– Kiej jesce rółz bydziesz tam zwóniół, to cie ty łochyntolu pieróński łoszkubia ze piyrzô i powiesza na gipsdece – pado Ecik łozgzukany.
Na bezrok gynał tak samo lajera tela ino, co to już terôzki prziszło tysiónc złocioków. Jak pedziôł skorzij, tak i zrobiół. Przibiół tego papagaja za krzidła do ściany i łostawiół. Tyn papagaj tak sie ino żadnie gawcół naobkoło aże ujzdrzôł Pónbóczka przibitego do krziża. Nôjprzodzij nic niy gôdôł, ino sie dziwowôł, filowôł tak ci na tyn krziż. Po jakiesik kwilce pytô sie przibitego na krziżu:
– Suchej ino ty! A dugo tak już samtukej wisisz na tym krziżu ?
– Anó, bydzie bez dwa tysiónce lôt, kiej mie te łoszkliwce Żydy powiesiyli.
– (???) Dwa tysiónce lôt?..... To kaj żeś ty do pieróna dzwóniół ???
poniedziałek, 20 października 2014
Ło gorzôłeczce...
Dóm Wóm bajszpil. Dejmy na to taki Japóńcyk abo inkszy, co to mô szage ślypia. Wyduldô taki istny liter i zarôzki ci świtnie w kalyndôrz. Niy ma Japóńca – niy ma problyma, pra? A Polôk? Polôk luchnie tyż liter-dwa na łeb i możno wykopyrtnie, ale jesce do imyntu, jesce blank ci przeca niy świtnół. Łón ci dziepiyro medikuje kaj by sam jesce jedna gryfnô halbecka, abo i dwie, spatrzeć?
Niykierzy, to sie latośniyskoro na wiesna ani niy spomiarkowali, iże na sztandach szło sie juń lajstnóńć latośne łogórki, tómaty, cześnie, sztachloki lebo zimioki, bo przefajrowali aże côłki môj aże do „Dnia Dziecek”. Tak ci tyż bóło i ze naszym Bercikiym łod Majzlinyj, kiery sie spamiyntôł dziepiyro we czerwiyniu.
– Ty giździe diosecki, ty ślywoku, łożyroku – larmowała łod rańca jejigo starô na côłkô siyń i tyrała za Bercikiym ze nudelkulóm.
– Tyś bół wczorej taki naprany, iżeś nupel łod naszygo maluśkigo Hanyska tónkôł we piwie i kazywôłeś mu go ciyngiym cyckać. Tego je już za tela. Musisz sie sam terozki łobiyrać: abo jô... abo piwo!!!
– Aaa, ep, aaa... wiela to tyż mô być tego piwa ???
Tropióm sie niyftorzy, iże jô durch szktyflóm ło gorzôle. Nó ale, tak ci to już u nôs jes. Jes możebny u Poloków tref bez gorzôły? Niy! Bo, co to tak richtik jes taki tref bez machmolu?
Anó przilazujóm ludzie wrółz, gawcóm sie, kukajóm. Niy ma gorzôły, to i niy poradzóm ci sie... trefić. Napoczynajóm sznupać bele kaj za gorzôłóm. Eźli nojńdóm, to sie spichnóm, to sie trefióm i bydzie trefóng. A eźli niy nojńdóm? To bydzie... „konferencyjô”. Nó, i môcie już terôzki wszyjsko gynał wytuplikowane!
piątek, 17 października 2014
Żaba...
– Môcie sam możno jakosik tóńszô gadzina, mynij wercite zwiyrzôki?
– Ze tych tóńszych mómy ino rapitółza, żaba za 50 złocioków.
– Żaba za 50 złocioków? A po jakiymu tak drogo? – pytô sie dalszij baba.
– Bo ta razinku rapitółza, ta żaba, paniczko, jes blank wyjóntkowô... łóna poradzi nôjlepszij robić chopóm... laska!
Baba dugo niy medikowała i sprawióła se ta żaba. Rachowała tyż na to, iże ta rapitółza wyrynczy jóm we tyj niyprzijymnyj, gańbióncyj dló nij robocie. Kej już prziszôł gyburstak jeji chopa baba dała mu tyn gyszynk, ta żaba i zakwôlóła mu jeji niymożybny kómszt robiyniô laski, robiyniô... loda. Chop deczko bół podyjzdrzliwy, ale uzdôł, co jesce we tyn sóm wieczór wypróbuje ta żaba.
Fest już po północce baba łobudziyli dziwoke klangi, ftore dochodziyli ze kuchyni. Stanóła i poszła łobôczyć, cóż tyż to sie tam dziyje. Kej już wlazła do kuchyni uwidziała swojigo chopa i ta razinku rapitółza jak łoba wrółz bletrujóm ksiónżka kucharskô. Wele nich poustôwiane byli roztomajte gôrki i tygliki. Moc zadziwiónô baba spytała:
– A po jakymu sztudiyrujecie ksiónżka kucharskô ło tyj godzinie?
– Suchej ino babo! Jak ino ta żaba naumi sie warzić – ty wypierdalôsz!
czwartek, 16 października 2014
Jesce rółz ło sklerółzie ...
– Wiysz – pado jedyn istny do kamrata – mój dochtór mi pedzioł, co jô móm dupne luki we pamiyńci.
– Ja, gôdôsz? A ftory dochtór ci to pedziôł? – pytô sie tego istnego kamrat.
– Nó, jak by ci to pedzieć? To bydzie ździebko dugszo gôdka, ale posuchej. Wiysz kajsik tam we tyj naszyj Ojropie jes taki gryfny kraj, kaj jes zawdy fest gorko, sóm gryfne dziołchy i ...
– Ja, wiym, Horwacjô, pra?
– Niy, niy, dalszij na zachód ...
– Wiym, wiym Grecja!
– Ja, môsz prawie, Grecja – pado tyn istny – i tam ci żół taki srogi poeta ... jezderkusie jak go mianowali?
– Homer – podpowiadô kamrat.
– Ja, ja, môsz prawie, to bół Homer, i łón naszkryfloł cosik ło takij srogij wojnie, i pierónym dugim wandrowaniu do dóm ...
– Nó, naszkryfloł bół „Iliada” i „Odyseja” ...
– Ja, ja, już sie spóminóm, bo to bóło ło tyj wojnie trojańskij, pra? – pytô sie tyn istny. – A ta wojna trojańsko to boła skuli jakisik baby, pra?
– Nó, ja. Skuli piyknyj Heleny.
– Nó, widzisz ... Helena, Hela ... Hela – wrzesknół tyn istny do antryja – a rzyknij mi ino jak sie mianuje tyn dochtór, kiery mi pedziôł, co to jô móm te luki we pamiyńci!!!
Bo na isto możno to i prôwda, co los, życie zawiyrô nóm przed sznupóm jedne dźwiyrze, coby zarôzki juzaś łozewrzić druge. Tela, co nôjgorszy jes wtynczôs tyn diosecki przecióng, pra?
środa, 15 października 2014
Fto naprany...
– A niy mogesz to łochyntolu, naprańcu stopieróński ganc ajnfach nalôć se tyj zupy do talyrza? – pytô po cichuśku razinku przecucónô jejigo baba, kierô styrcała we habeli, we nachthymdzie.
– Cicho!... Fto sam jes kurwa naprany? – wrzescy jak nôjynty chop. – Jôch kurwa naprany? Ja? Jôch nadrzistany?
wtorek, 14 października 2014
Słómka...
– Terôzki ty mogesz dmuchać!
A tyn drugi wyjmnół ta słómka niyboszczykowi ze rzici, łobróciół jóm na drugô stróna i rzyknół:
– Wiysz! Żadzi mie to, brzidza sie po cia!
piątek, 10 października 2014
Burdel...
– Wiysz Ojgyn, poszołech zeszło sobota do burdelu. Jak to przi sobocie, festelnie łoszpluchtany, wykompany, wypachniony i pod bindrym i gôdóm do tyj pufmuter, coby mi narajóła jakosik modô, gryfnô i blank cicho dziołcha; niy ciyrpia rajculów ani sekutniców. Łóna, ta pufmuter, ci tak ino na mie kukła i poswała ci mie do izby w kieryj już gotowo leżała (côłkiym sago) takô jedna niymówa. Trocha ci mi sie łona dziwocno wydôwała, ale co tam, biera sie wartko do roboty.
– Hajnuś, ty to tak gôdôsz jakby to bóła sznita ze fetym – gôdóm ci jô do niygo – niy bóło cie gańba? Co ty terôzki naszymu Farorzowi bydziesz rzóndziół we tyj suchatelnicy na spowiydzi wielkanocnyj?
– Niy Ojgyn, takô ci łóna boła cicho i takô jakosik niyruchawô. Cosik mi sie w niyj niy spodobało. I wiysz co? – gôdô dalij Hajnuś i aże go febrzisko tyrpie – pogłôskôł, pohajôł żech ci jóm troszycka i lekuśko żech jóm bajsnoł we gynik. I tu mie ło mało pierón niy szczelół. Łóna ci ino gwizdła, pierdła i wartko bez łokno wypyrtła, wyfukła.
Hajnuś cyś ty łogup, co ty mi za pierdoły wciskôsz? Bez łokno ci łona wyskocóła?
– Ja Ojgyn. Dziepiyro wtynczos żech ci sie kapnół, iże bóła to takô gumipupa, taki luftbalóng dlô chopów, co ci je terôzki z Miymiec prziwożóm.
Tak ci sie myśla, że dobry cowiek to i we burdelu sie może pierónym drzistnóńć.
czwartek, 9 października 2014
Bôjka...
Dôwno, dôwno tymu jedyn istny, jedyn fyrniok spytôł libeźnie swoja dziołcha, swoja libsta:
– A wydôsz ty sie za mie, ja ?
Łóna po jakijsik kwilce łodpedziała:
– Niy!
I tyn karlus, a terôzki już stary chop żyje dugo i szczyśnie, pyndaluje na ryby, na góny i na fusbalszpile, grô we tego modernego „golfa”, słepie piwsko i robi co ino kce, i kiej ino ma na to szkrabka.
środa, 8 października 2014
Rapitółzy...
– Gryfnô paniczko, bółech kejsik sztramskim ksiónżóm, aże rółzczasu starô, łoszkliwô heksa ciepła na mie przirok. Jednakowóż jedyn, jedziny twój kusik styknie, cobych juzaś stôł sie modym, szykownym i udatnym ksiónżóm jakim bółech skorzij. A wtynczôs, moja ty roztomiyło, weznymy ślub i bydymy do kupy ze mojóm mamulkóm gospodarzić we tym zómku. Tam bydziesz warzić mi wszelijake jôdło, prać moje prziłobleczynie, rodzić dziecka, i bydymy żyć dugo i szczyśnie...
We ta samo łodwieczerz rychtowała ksiynżnô wieczerzô, prziprôwiała jôdło biôłym winym i zółzóm zanowo-citrółnowóm i blank cichuśko ze chichraniym pomyślała:
– Nó, kurwa, niy miynia tak...
I dalszij łobrôcała szkwiyrcónce na tygliku żabie udka we paniyrce.
wtorek, 7 października 2014
U psychijatikera....
– Nó, i na co sie panoczku uskargujecie? – pytô tyn dochtór.
– Aaa.. nó, anóóó... baba mi sie pu-pu-szczô!
– Nó, a kaj sam panoczku terôzki wiyrnyj baby szukać? – gôdô dochtór.
– Sy-sy-nek sie kaj-kaj-sik smy-smy-ko i pie-pieróń-pieróńsko cha-cha-rzi.
– Nó, ale przecamć jesce żôdnego niy zatrzas, prôwda? – dalszij sie pytô dochtór.
– Nó-nó-nó iii... js-js-jscóm we pojstrzodku nocy do prykola...
– Nó, tóż spróbujymy cosik szafnóńć tymu. Muszóm łóni panoczku społykać dwa razy na dziyń nervosol i przijńdziecie ku mie za dwa tydnie!
Po dwóch tydniach przilazuje tyn istny. Łozchichrany, we czerwiónych galotach, we krasiatym switrze...
– Nó, i co tam u wôs słychać? – pytô sie dochtór.
– Anó, zdô mi sie, co wszyjsko jes do porzóndku..
– A jak tam waszô panoczku babeczka?
– Anó, puszczô sie jak sie puszczała... ale kaj terôzki szukać wiyrnyj baby?
– A synek?
– Wyrôbiô i hóncwoci... ale żôdnego jesce niy zatrzas.
– A jak tam u wôs panoczku w nocy?
– Jscóm... ale do rana zawdy to zdónży wyschnóńć!
poniedziałek, 6 października 2014
A łóni to fto...
– A łóni panoczku to fto? – pytô sie ta babeczka.
– A łóni paniczko, że sie spytóm, to... fto? – pytô sie tyn blank sagi istny.
– Ło mój ty Pónbóczku! Eźli by my...
– Niy pamiyntóm paniczko! Ciyrpia, wiedzóm łóni, na take zaniki „pamiyńci krótktwołyj”!
– Jô tyż, jô tyż! – gôdô wartko ta istnô.
– Mómynt, mómynt... jôch sam przijechôł na taki wykłôd wywołanygo profesora Kowalskigo ło...
– ... ło... ło... nowych metódach leczyniô zaników pamiyńci! Pewnikym tam ‘echmy sie poznali? ... a skoro sómy tukej... to...
– ... to musiało miyndzy nami cosik zafónkrować, zaiskrzyć i... – rzóńdzi niyśmiôło, łostrzymnie tyn istny.
Na to łóna cióngnie go norywnie na zofa. Uprôwiajóm dziki, namiyntny, upójny zeks. Po wszyjskim tyn chop pyndaluje do badycimra pod brauza. Baba zasypiô. Zatym budzi sie na zofie. Chop wylazuje ze badycimra...
– Aaaa! A łóni panoczku to FTO?...
piątek, 3 października 2014
Mode kapelónki...
Piyrszy kandidat... dzyń, dzyń, dzyń... jejigo klinglik glingô.
– Nó, jes nóm przikrô. Łodpôd żeś!
Dwóch dalszij łoglóndô te pornosy. Łorôz u drugigo tyż: dzyń, dzyń, dzyń...
– Wybôcz nóm karlusie, łodpôdeś!
A tyn trzeci styrczy sztram. Zwekslowali plata, puściyli inkszy film, a sam dalszij nic niy glingô..
– Nó, gratuljyrujymy. Łostôłeś przijynty do naszygo zyminaryjóm. Nasz ksióndz Andrzyj zakludzi cie do twojij izby... dzyń, dzyń, dzyń...
czwartek, 2 października 2014
Kce sie łożynić...
– Moja ty roztomiyłô! Napytôłech, zaprosiółech dzisiej na wieczerzô mojigo starego kamrata.
– Czyś ty jaki? Blank’eś łogup? W chałpie rojmóng, sadze kurz a wiater, niy bółach dzisiej po sprawónki, statki i szkotupy niy pomyte... i blank mi sie niy kce rychtować dzsiej wieczerzy!
– Anó wiym, moja ty roztomiyłô!
– Nó, tóż po jakigo dioska zaprosiółeś tego swojigo kamrata na wieczerzô?
– Anó, to skuli tego, że boroczek... kce sie łożynić!
środa, 1 października 2014
Blank guchy...
– Cobych móg cosik doradzić, musza wiedzieć jak fest jes waszô babeczka guchô. Muszóm łóni panoczku wszyjsko dóma łobadać. Nôjprzodzij zadôcie panoczku swojij babeczce pytani ze łodlygłóści 10 myjtrów. Jak niy usłyszy to ze 8 myjtrów, zatym ze 6, 4... i wtynczôs mi panoczku rzykniecie, ze jakij łodlygłóści łóna wôs usłyszała.
Na łodwieczerz babeczka tego zwiykowanego chopa rychtuje we kuchyni wieczerzô, a tyn istny czytô we izbie cajtóng i po jakimsik czasie medikuje: nó razinku jes ci łóna dziesiyńć myjtrów łody mie i łobejzdrzymy eźli łóna mie usłyszy.
– Moja ty roztomiyło! – wrzescy chop. – Co mómy dzisiôj na wieczerzô?
Baba nic. Prziszôł bliżyj, kajś na 8 myjtrów i juzaś sie pytô. I nic. Idzie corôzki bliżyj... 6 myjtrów, 4 myjtry, aże na łostatku jes ci już łón blank wele nij i juzaś pytô:
– Moja ty roztomiyłó! A co dzisiôj mómy na wieczerzô?
– Zagrzóny kranc wusztu, do sto pierónów! Jużech ci to piyń razy powtôrzała!!!
szl_Latn pol_Latn kab_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn pol_Latn szl_Latn szl_Latn pol_Latn slk_Latn szl_Latn szl_Latn pol_Latn pol_Latn szl_Latn szl_Latn fon_Latn szl_Latn fon_Latn szl_Latn fon_Latn szl_Latn szl_Latn pol_Latn als_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn slk_Latn szl_Latn szl_Latn gle_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn bos_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn vec_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn kea_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn vec_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn gle_Latn szl_Latn szl_Latn szl_Latn szl_Latn pol_Latn slv_Latn szl_Latn szl_Latn pol_Latn som_Latn szl_Latn szl_Latn szl_Latn pol_Latn nob_Latn szl_Latn szl_Latn szl_Latn szl_Latn szl_Latn szl_Latn pol_Latn hrv_Latn szl_Latn szl_Latn szl_Latn szl_Latn szl_Latn pol_Latn mri_Latn szl_Latn szl_Latn szl_Latn szl_Latn pol_Latn ltz_Latn szl_Latn vec_Latn szl_Latn szl_Latn szl_Latn gle_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn nno_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn